Pistola

La pistòla è n'arma  di focu cunvinziunali distinata â difisa pirsunali. È fatta di na canna picciridda, di nu grillettu ca cumanna lu pircussuri e chistu curpennu la testa dû pruièttuli, unni c'è misa na càrica asplusiva, spara. La cchiù granni parti di li pistoli havi la sicura. La pistola è l'arma di focu cchiù diffunnuta ntô munnu. Poti èssiri autumàtica o semi-autumàtica.
 Storia 
Li primi pistoli cumpareru ntî lu 1500 'n Tuscana, nnâ cità di Pistoia. Sti primi pistoli avìanu nu miccanìsimu di funziunamentu dittu "a rota": ntô ciancu a manu manca dâ pistola c'era misu nu discu d'azzaru cô cozzu fattu tacchi-tacchi; na modda cumannata dû grillettu, quannu chistu vinìa munciutu, facìa furiari lu discu ca stricava cuntr'a na barretta di piriti e accuddì s'avìa na faidda ca addumava la prùvili pô sparu.
Sti primi pistoli putìanu sparari sulu tanti corpi quant'èranu li canni, ô spissu unu, a li voti dui, ô chiossai tri. Stu prubbrema vinni arisurvutu ntô 1836 di Samuel Colt, ca mmintau lu primu caricaturi a 6 corpi. 
Ntî lu 1884 vinni mmintata la prima pistola autumàtica, la mitragliatrici maxim, ca pigghia lu nomu di lu so' nvinturi.
Ntô 1939 vinni mmintata la pistola cô càlibbru di 9mm.

 Tipi di pistoli 
 A manu 
Li pistoli a manu su' chiddi ca vènninu ricaricati doppu ca si spara nu corpu.
 Curpu sìnculu 
Sti pistoli su' 'n tiurìa li cchiù sèmprici, ca sparanu nu curpu sulu e appoi abbisògnanu di èssiri ricaricati. Sti pistoli sunnu fatti di nichi cannuni e di sòlitu sunnu fucili longhi a canna.
 Semiautumàtichi 
Pistoli ca nun cc'è bisognu di ricaricari pi ogni corpu ca si spara, ma iddi stissi s'aricàricanu autumaticamenti lu curpu ca hà èssiri sparatu doppu. N'asèmpiu è la Baikal IZH-61.
 Scarrellanti 
Cràssichi pistoli cu lu carricaturi di sutta. E' semi-autumàtica. Spara cu n'assai granni e viloci cummustioni dî munizzioni e chisti stissi spìngiunu lu pircussuri cu granni vilocitati. Si ponnu mintiri 14 corpi, ma chistu addipenni di pistola a pistola.
 Mitragliatrici 
La pistola mitragliatrici nun è àutru ca na pistola cumpretamenti autumàtica, ca po' sparari assai corpi cu granni vilocità e tutti nna na vota. Cu sta palora spissu si voli dìciri mitra, macari siddu nun è sempri accussì.
 Riforbaru 
Lu rivolver poti èssiri: cu la canna liscia, rijata e basculanti. Cu sta palora si voli diri n'arma semi-autumàtica a tammuru. La prissioni dû grillettu fa nu travagghiu dùppiu. 
 Preggi 
 Fàcili di usari
 Cchiu sicurezza
 Cchiù fàcili taliari siddu è càrica o no
 Si punnu usari munizzioni di tutti le putenzi
 Difetti 
 Ci su picca corpa (6 o 7, màssimu 8)
 Si po' allurdari pô gassi ca faci
 l'espursioni di rifurnimentu è assai lenta.
 Bibbliugrafìa 
 Ricketts H., Armi da Fuoco, Milano, Mursia, 1962 
 Peterson H., Armi da Fuoco nei Secoli, Milano, Mondadori, 1964 
 Cadiou R., Alphonse R., Armi da Fuoco, Milano, Mondadori, 1978 
 Hogg I. Il Grande Libro delle Pistole di Tutto il Mondo, Milano, De Vecchi, 1978 
 Henning R., Pistole e Revolver, Milano, Mursia, 1979

Catigurìa:Armi di difisa
Catigurìa:Armi